  Виталий Пронин Редакцие вуылӥзы онкологъёс, педиатр, иммунолог-аллергологРедакциямы вуылӥзы ракен нюръяськонъя элькун диспансерысь врачъёс Любовь Юрьева но Ринат Тарасов, иммунолог-аллерголог Надежда Гузнищева, педиатр Елена Ботникова. Врачъёсын пумиськон дыръя бадӟым саклык висъямын вал лек пыктосэн нюръяськонлы. Угось соин асьме дорын ог 35 сюрс мурт курадӟе, арлы былэ 6 сюрслэсь ятыр выль висисьёс шараясько. Онкодиспансерысь врачъёс шуизы: ракез шараян вылысь одно ик диспансеризация ортчоно, адямилы аслыз, уката ик арлыдыз 50-лэсь ятыр ке, ӵемгес больницаын эскериськоно, уката ик сак луоно соослы, кинлэн матысь ӵыжы-выжыосыз та висёнлэсь кулӥзы. Озьы ик чузъяськизы пыэд бере кутскем осложнениос пумысен, аллергиен, кӧт пуш висёнъёсын, суставъёсын герӟаськем юанъёс. Пумиськонлэн ортчемез сярысь пыр-почгес тодыны быгатоды «Удмурт дунне» газетлэн вуоно номерысьтыз. Ангелина Снигирёва Туспуктӥз Максим Егоров  